Lakitelek Nagyközség Önkormányzata a Tisza-menti Intézményfenntartó Társulás gesztoraként pályázatot adott be Lakitelek, Nyárlőrinc és Tiszaug települések oktatási intézményeinek felújítására. Nyárlőrincen a nyílászárók cseréje, Tiszaugon az óvoda vizesblokkjának felújítása, Lakiteleken a felső tagozatos iskola és a régi óvoda tetőcseréje valósul meg.  
A projekt megvalósítására az Önkormányzat 19.760.000,- Ft támogatást nyert el, 10 %-os saját erő mellett. A támogatás forrását az Önkormányzati Minisztérium biztosítja. A teljes költségvetésből 15.987.500,- Ft a lakiteleki tagintézmények, 7.362.500,- Ft a nyárlőrinci tagintézmények, 1.350.000,- Ft pedig a tiszaugi tagintézmény felújítását szolgálja.
A beruházás tervezett befejezési határideje Lakitelek esetében 2009. október 11., Nyárlőrinc esetében: 2009. szeptember 25., Tiszaug esetében: 2009. szeptember 12.
Ezek a kivitelezési határidők sajnos, azt is eredményezik, hogy a tanév elején össze kell hangolni a tanítást, és a kivitelezést, ami elsősorban a lakiteleki régi óvoda esetén jelent problémát, mert a kivitelezés a födém elbontását, és új építését is jelenti, amelyet természetesen nem lehet a gyermekek jelenlétében végezni.
A kellemetlenségeket, remélhetőleg bőven kárpótolja majd az, hogy a gyerekek egy, legalábbis részben felújított intézményt vehetnek birtokukba.
